rejauldu/bengali-wikipedia huggingface dataset:
রমেশচন্দ্র চট্টোপাধ্যায়  ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অগ্নিযুগের অল্পবয়স্ক বাঙালি বিপ্লবী। রমেশচন্দ্র চট্টোপাধ্যায় পনেরো বছর বয়সে আন্দামানে স্থানান্তরিত হন এবং সেলুলার জেলে আঠারো বছর কারাভোগ করেন। তাঁর প্রথম জীবন অস্পষ্টতায় আবৃত রয়েছে যেখানে তাঁর পিতামাতা এবং জন্মস্থান সম্পর্কে কোনও তথ্য নেই।  বরিশালের বাণীপীঠ স্কুলের ছাত্র তার প্রধান শিক্ষক জেলার শীর্ষস্থানীয় শিক্ষাবিদ রাসরঞ্জন সেনের কাছে বিপ্লবী জাতীয়তাবাদে দীক্ষিত হন। পরবর্তী জীবনে রাসরঞ্জন সেনের অনেক ছাত্রই বিপ্লবী হয়ে ওঠেনhttps://amritmahotsav.nic.in/district-reopsitory-detail.htm?4644 জ্যোতিষ ব্যানার্জী হত্যাকাণ্ড ১৯২৯ সালের ১৪ মার্চ সন্ধ্যা সাতটার দিকে বরিশাল টাউন থানার কুখ্যাত পুলিশ ইন্সপেক্টর জ্যোতিষচন্দ্র ব্যানার্জী সাইকেল চালিয়ে তার দায়িত্ব থেকে ফিরছিলেন। সদর বালিকা বিদ্যালয়ের পেছনের গলির আবছা আলোয় একটি দুর্বল ছোট্ট ছেলে কারও নজরে অসতর্কভাবে পায়চারি করছিল; যে মুহূর্তে ইন্সপেক্টর প্যাডেল করে তার কাছাকাছি চলে আসেন, রমেশচন্দ্র তাকে ধাক্কা দিয়ে মাটিতে ফেলে দেন এবং ছুরিটি তার বুকের গভীরে বিদ্ধ করেন এবং ঘটনাস্থলেই তিনি মারা যান।  লোকজন রমেশচন্দ্রকে হাতেনাতে ধরে থানায় নিয়ে যায়। কারাগারে রমেশচন্দ্র অন্তহীন নির্যাতন সহ্য করেন। ১৯৩০ সালে নিম্ন আদালত প্রথমে তাকে মৃত্যুদণ্ড দেয়; কিন্তু পরে বয়স বিবেচনায় তাকে আজীবনের জন্য বদলি করা হয়।   তথ্যসূত্র    বহিঃসংযোগ   ভারতীয় জাতীয় কংগ্রেস, ইতিহাস   বিষয়শ্রেণী:পূর্ববঙ্গে জন্ম বিষয়শ্রেণী:বরিশাল জেলার ব্যক্তি বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় জাতীয়তাবাদ বিষয়শ্রেণী:বাঙালি বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতা কর্মী
দ্য ম্যান ফ্রম সেন্ট পিটার্সবার্গ (ইংরেজি: The Man from St. Petersburg) ব্রিটিশ রোমাঞ্চ উপন্যাস লেখক কেন ফলেট কর্তৃক লিখিত একটি বেস্ট-সেলার উপন্যাস। এতে প্রথম বিশ্বযুদ্ধের পটভূমিকায় রাশিয়া এবং ইংল্যান্ডের অভিজাত এবং সাধারণ মানুষের জীবন আর সমাজতান্ত্রিক ও অ্যানার্কিস্টদের বিপ্লব ছিল মূল উপজীব্য। উপন্যাসটি দুই খণ্ডে সমাপ্ত হয়েছে। মূল ভূমিকায় সুইজারল্যান্ড থেকে এক রাশিয়ান প্রিন্সকে হত্যার উদ্দেশ্যে ইংল্যান্ডে আসা একজন অ্যানার্কিস্ট তথা সন্ত্রাসবাদী কম্যুনিস্ট। তার নাম ফেলিক্স।   কাহিনী    চরিত্রসমূহ   ফেলিক্স ক্‌শেসিনস্কি: রাশিয়ান অ্যানার্কিস্ট। রাশিয়া থেকে বন্দী হয়ে সাইবেরিয়ায় নির্বাসন কাটানোর পর জার্মানি হয়ে সুইজারল্যান্ডে আশ্রয় গ্রহণ করে। সেখান থেকে লর্ড অরলভকে হত্যার উদ্দেশ্য নিয়ে ইংল্যান্ডে আসে। ফেলিক্স উপন্যাসের মূল চরিত্র। অসম সাহসিকতা তার চরিত্রের মূল বৈশিষ্ট্য। সন্ত্রাসবাদী কম্যুনিস্ট হিসেবে গড়ে উঠার খাতিরে এখন সে একজন তততায়ী।  স্টিফেন ওয়ালডেন: লর্ড ওয়ালডেন। আর্ল অফ ওয়ালডেন নামেও পরিচিত। একজন কনজারভেটিভ রাজনীতিবিদ ও অভিজাত পরিবারের প্রধান। বাবার জীবদ্দশায় কখনই তাকে পছন্দ করতে পারেননি। তাই রাশিয়ায় চলে যান দূতাবাসের কাজে। বাবা মারা যাওয়ার পর রাশিয়ান ককটি মেয়েকে বিয়ে করে দেশে ফিরে আসেন। তার চরিত্রের মূল দিক ছিল ধৈর্য, সংযম ববং যুক্তিবাদীতা।  লিডিয়া ওয়ালডেন: লর্ড ওয়ালডেনের স্ত্রী ও ফেলিক্সের প্রাক্তন প্রেমিকা। যৌবনকালে ফেলিক্সের প্রেমে পাগল হয়ে গিয়েছিলেন। অন্ধ যৌন আবেগ তাকে গ্রাস করেছিল। ফেলিক্সকে জীবনে না পেলেও কখনই তাকে ভুলতে পারেননি। তাকে হারিয়ে লিডিয়ার যৌন আবেগ অনেকটাই চলে যায়। দুই সন্তানের জন্ম দেন। মেয়ে শার্লট সসলে ফেলিক্সেরই মেয়ে। কারণ বিয়ের সাত মাসের মাথায় তার জন্ম হয়েছিল। শেষ বয়সে একটি ছেলে হয় যার নাম আলেক্স ওয়ালডেন।  শার্লট ওয়ালডেন: ওয়ালডেনের মেয়ে। নারী অধিকার বিষয়ে সোচ্চার ও মানবতাবাদী। বাবা ফেলিক্সের চরিত্র থেকে মৌলিক বৈশিষ্ট্যগুলো সে অর্জন করেছিল। ছিল অদম্য সাহস, সবকিছু নিজের যুক্তিতে বুঝতে চাওয়ার প্রবণতা, সাধারণ মানুষের প্রতি মমত্ববোধ।  লর্ড অরলভ: লিডিয়ার বড় বোনের বড় ছেলে। রাশিয়ার অভিজাত পরিবারের সদস্য। ইংল্যান্ডের সাথে চুক্তি করার উদ্দেশ্যে জারের আদেশে ইংল্যান্ডে আসে।  বেলিন্ডা: শার্লটের চাচাতো বোন ও বান্ধবী।  অ্যানি: ওয়ালডেন পরিবারের চাকরানি।  মিসেস প্যাঙ্কহার্স্ট: নারীদের ভোটাধিকার আদায়ের লক্ষ্যে আন্দোলনরত একজন নারীবাদী নেত্রী। স্যাফ্রাজেটদের নেতৃত্ব দিয়ে থাকেন।  উইলস্টন চার্চিল: ইংল্যান্ডের ঊর্ধ্বতন রাজনীতিবিদ এবং লিবারেল সরকারের মন্ত্রী।  থমসন: স্কটল্যান্ড ইয়ার্ডের গোয়েন্দা প্রধান।  ফ্রিডি: শার্লটের সাথে তার বিয়ের কথাবার্তা হয়েছিল।   ঐতিহাসিকতা  উপন্যাসটিতে বেশ কিছু ঐতিহাসিক বিষয়ের উল্লেখ দেখতে পায়য়া যায়। কেবল উল্লেখই নয় ততিহাসের উপাদান কাহিনীর সাথে ওতোপ্রতভাবে জড়িত ছিল। ততিহাসিক যে বিষয়গুলোকে বিশেষভাবে বলা যায় সেগুলো হল:  প্রথম বিশ্বযুদ্ধ  অ্যানার্কিজ্‌ম, সন্ত্রাসবাদী সমাজতান্ত্রিক আন্দোলন  সাফ্রেজ, নারীদের ভোটাধিকার আন্দোলন   বংলা অনুবাদ  বইটির বাংলা অনুবাদ করেছেন শেখ আবদুল হাকিম। বাংলা অনুবাদটির নাম দেয়া হয়েছে আততায়ী। সেবা প্রকাশনী এই অনুবাদটি প্রকাশ করেছে।  বিষয়শ্রেণী:কেন ফলেটের উপন্যাস বিষয়শ্রেণী:ইংরেজি রোমাঞ্চ উপন্যাস বিষয়শ্রেণী:১৯৮২-এর উপন্যাস বিষয়শ্রেণী:ঐতিহাসিক উপন্যাস
তাপস ব্যানার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন।List of Winners in West Bengal 2016  তথ্যসূত্র  বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় আইনজীবী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিম বর্ধমান জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
থাম্ব|পাঞ্জাব রতন পুরস্কার'র একটি স্থিরচিত্র। পাঞ্জাব রতন পুরস্কার  পাঞ্জাব সরকার  দ্বারা প্রদত্ত একটি পুরস্কার যা পাঞ্জাবে বা আন্তর্জাতিক স্তরে শিল্প, সাহিত্য, সংস্কৃতি, বিজ্ঞান, প্রযুক্তি বা রাজনৈতিক ক্ষেত্রে অসামান্য কৃতিত্বের জন্য প্রদান করা হয়ে থাকে। এই পুরস্কারের সাথে একটি রৌপ্যফলক ও শংসাপত্র প্রদান করা হয়।    প্রাপকদের তালিকা   অমৃতা প্রীতম  কে. এন. পাঠক, পাঞ্জাব বিশ্ববিদ্যালয়ের উপাচার্য  খুশবন্ত সিং  যশ চোপড়া  এস. কে. সামা, পদ্মশ্রী প্রাপক  রণবীর চন্দর সোবতি, পদ্মশ্রী প্রাপক  হীরালাল সিবাল, পদ্মভূষণ প্রাপক   বিতর্ক  অনেকে অভিযোগ করেছেন যে, এই সম্মানজনক পুরস্কার প্রদান করে বহু রাজনৈতিক দল জোট গঠন ও রাজনৈতিক ফায়দা তোলার চেষ্টা করেছে।   তথ্যসূত্র   বিষয়শ্রেণী:পাঞ্জাবের পুরস্কার বিষয়শ্রেণী:পাঞ্জাবি সংস্কৃতি
মৈরাং () ভারতের মণিপুর রাজ্যের বিষ্ণুপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৬৬ মিটার (২৫১৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মৈরাং শহরের জনসংখ্যা হল ১৬,৬৮৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে মৈরাং এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর
রাজকন্যা ইয়াসমিন বিনতে আছিম (আরবীঃ ياسمين بنت عاصم) হাশেমী রাজবংশের একজন সদস্য। তিনি ১৯৭৫ সালের ৩০ জুন জন্ম গ্রহণ করেন। তার বাবা হলেন প্রিন্স আছিম বিন নায়েফ এবং মা ফিরোজা ফুকশাওরি। তিনি বাদশাহ প্রথম আবদুল্লাহর প্রপৌত্র।    শিক্ষা  রাজকন্যা ইয়াসমিন বিনতে আছিমের শিক্ষাজীবন শুরু হয় জর্ডানের আম্মানে। তিনি আম্মানের ব্যাচেলরেট স্কুলে পড়াশোনা করেন। এরপর উচ্চ শিক্ষা অর্জন করতে যুক্তরাষ্ট্রে চলে যান। সেখানে এমারসন কলেজ ইন বোস্টন, ম্যাসাচুসেটস এ ভর্তি হোন। এই কলেজ থেকে অর্গানাইজেশন অ্যান্ড পলিটিক্যাল কমিউনিকেশনে এমএ ডিগ্রি লাভ করেন। এরপর ক্লার্ক ইউনিভার্সিটি, ম্যাসাচুসেটস থেকে ভূগোল বিষয়ে বিএ ডিগ্রি লাভ করেন।   বিবাহ  ৩১ আগস্ট ২০০৫ সালে তিনি বাসেল ইয়াগনাম নামক এক জর্দান নাগরিককে বিয়ে করেন। আম্মানে তাঁর বাবার বাড়িতে জমকালো বিয়ের অনুষ্ঠানের আয়োজন করা হয়। এরপর দাপ্তরিকভাবে আকাবাতে ২০০৫ সালের ২ সেপ্টেম্বর তাদের বিয়ের অনুষ্ঠান করা হয়েছিল।  ২৮ শে এপ্রিল ২০০৮ সালে যুক্তরাষ্ট্রের বোস্টনে রাজকন্যা ইয়েসমিন একজন পুত্র সন্তান জন্ম দেন। তার প্রথম সন্তানের নাম রাখা হয় হামজাহ বাসেল ইয়াগনাম। ২২ শে জুন ২০০৯ সালে রাজকন্যা ইয়েসমিন জর্দানের আম্মানে কিয়েন বাসেল ইয়াগনাম নামে দ্বিতীয় পুত্র সন্তানের জন্ম দিয়েছিলেন।   পরিবার  রাজকন্যা সারাহ (জন্মঃ ১৯৭৮) এবং রাজপুত্র নুর (জন্মঃ ১৯৮২) হলেন তার ভাই ও বোন। এছাড়া রাজকন্যা সালহা (জন্মঃ ১৯৮৭), রাজকন্যা নিজলা (জন্মঃ ১৯৮৮) এবং রাজপুত্র নায়েফ(জন্মঃ ১৯৯৮) হলেন তার বৈমাত্রেয় ভাই-বোন। তার মা ফিরোজা ফুকশাওরি এবং সৎমা হলেন রাজকন্যা সানা আছিম (জন্মঃ ১৬ নভেম্বর, ১৯৬০)। আছিম বিন নায়েফ এবং ফিরোজা ফুকশাওরির বিবাহ বিচ্ছেদ ঘটে ১৯৮৫ সালে। এরপর ১৯৮৬ সালে আছিম বিন নায়েফ রাজকন্যা সানা আছিমকে বিয়ে করেন।    তথ্যসূত্র    বহিঃসংযোগ    জর্দান - আল-হাশমি রাজবংশ: বংশধর  রয়েল নিউজ: সেপ্টেম্বর 2005  বিষয়শ্রেণী:জীবিত ব্যক্তি বিষয়শ্রেণী:আল-হাশিম বিষয়শ্রেণী:১৯৭৫-এ জন্ম
সরিষাবাড়ী সরকারি পাইলট উচ্চ মাধ্যমিক বালিকা বিদ্যালয় জামালপুর জেলার সরিষাবাড়ী উপজেলার একটি সরকারি মাধ্যমিক বিদ্যালয় ও কলেজ। প্রতিষ্ঠানটি ১৯৫৮ সালে প্রতিষ্ঠিত হয় এবং ২০১৮ সালে সরকারিকরণ করা হয়।   ইতিহাস    শিক্ষার্থীদের তথ্য    শ্রেণী শাখা শিক্ষার্থী সংখ্যা মোট ৬ষ্ঠ ক ৭০ ১৯৯খ৬৩গ৬৬৭মক১২১২৫৭খ১৩৬৮মক১১২২৫০খ১৩৮৯মক১১০১১০১০মবিজ্ঞান৬৬১৭৩মানবিক১০৭বাণিজ্য০১১শবিজ্ঞান২৮১৯১মানবিক১৫০বাণিজ্য১৩১২শবিজ্ঞান৩৪২০২মানবিক১৫০বাণিজ্য১৮   বহিঃসংযোগ    প্রাতিষ্ঠানিক ওয়েবসাইট ১  প্রাতিষ্ঠানিক ওয়েবসাইট ২   তথ্যসূত্র   বিষয়শ্রেণী:জামালপুর জেলার মহাবিদ্যালয় বিষয়শ্রেণী:জামালপুর জেলার বিদ্যালয় বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
আমদানী শুল্ক এক প্রকার কর যা সরকার কর্তৃক দেশের আন্তর্জাতিক বাণিজ্য পর্যায়ে আরোপ করা হয়। আমদানী শুল্ক একটি পরোক্ষ কর যা দেশের আমদানী সামগ্রীর ওপর আরোপ ও আদায় করা হয়। দেশের রপ্তানী পণ্যের ওপর আরোপকৃত করের নাম রপ্তানী শুল্ক। আমদানী শুল্ক দুই প্রকারে আদায় করা হয়। অধিকাংশ ক্ষেত্রে আমদানী চালানের মূল্যের ভিত্তিতে একটি নির্দ্দিষ্ট হারে যে শুল্ক আদায় করা হয় যাকে বলা হয় মূল্যভিত্তিক শুল্ক। অপর পক্ষে কোন-কোন পণ্য – যেমন মদ্য জাতীয় পণ্যের ক্ষেত্রে – পরিমাণভিত্তিক শুল্ক আদায় করা হয়ে থাকে। ইসলামের খলিফা উমরের আমলে সর্বপ্রথম আমদানী শুল্ক প্রবর্তন করা হয়। ১০ শতাংশ হারে আদায় করা হতো বিধায় আরবীতে এর নাম ছিল উশর।(عُشْرٌ)  দেশের উন্নয়নের অবস্থা কী তা ঐ দেশের কর ব্যবস্থায় আমদানী শুল্কের গুরুত্ব থেকে অনুধাবন করা যায়। সাধারণত দেখা যায় উন্নত দেশসমূহে মোট করের আমদানী শুল্কের গুরুত্ব সামান্য। আবার বাংলাদেশের মতো অনুন্নত দেশে সামগ্রিক কর কাঠামোতে আমদানী শুল্কের গুরুত্ব অধিক। এটি গুরুত্বপূর্ণ   তথ্যসূত্র   বিষয়শ্রেণী:ব্যবসা বিষয়শ্রেণী:বাণিজ্য বিষয়শ্রেণী:শুল্ক বিষয়শ্রেণী:অসম্পূর্ণ
সিন্থিয়া অ্যান হাওয়েল ( ১৬ই জুলাই, ১৯৮০-২৪ জানুয়ারি ২০২৪) একজন মার্কিন অবসরপ্রাপ্ত পর্নোগ্রাফিক অভিনেত্রী ও মডেল, যিনি জেসি জেন ছদ্মনামে সর্বাধিক পরিচিত।  তিনি এভিএন ও এক্সআরসিও হল অফ ফেমে অন্তর্ভুক্তি সহ প্রাপ্তবয়স্ক শিল্পে তার কর্মজীবনের জন্য অসংখ্য পুরস্কার এবং মনোনয়নের প্রাপক। জেন নভেম্বর ২০১০-এর জন্য অস্ট্রেলীয় পেন্টহাউস পেট হয়েছিলেন। তিনি ২০০২  থেকে ২০১৪ পর্যন্ত ডিজিটাল প্লেগ্রাউন্ডের একচেটিয়া চুক্তির অভিনয়শিল্পী ছিলেন।  জানুয়ারী ২০১৫ সালে, তিনি জুলস জর্ডান ভিডিওর সাথে একটি একচেটিয়া, দুই বছরের পারফর্মিং চুক্তিতে স্বাক্ষর করেন।   প্রাথমিক জীবন জেন ১৯৮০ সালের ১৬ই জুলাই টেক্সাসের ফোর্ট ওয়ার্থে জন্মগ্রহণ করেন। ওকলাহোমা গেজেটকে ২০০৬ সালে দেওয়া একটি সাক্ষাৎকারে তিনি জানান, তার পরিবার টেক্সাস থেকে ওকলাহোমা সিটিতে চলে এসেছিল। সেখানে তার বাবা-মা টিঙ্কার এয়ার ফোর্স বেসে কাজ করতেন। ১৯৯৮ সালে তিনি মুর হাই স্কুল থেকে সম্মান সহকারে স্নাতক হন।    তথ্যসূত্র    বহিঃসংযোগ            বিষয়শ্রেণী:১৯৮০-এ জন্ম বিষয়শ্রেণী:২০২৪-এ মৃত্যু বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:টেক্সাসের পর্নোগ্রাফি চলচ্চিত্র অভিনয়শিল্পী বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:এভিএন পুরস্কার বিজয়ী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:টেক্সাসের অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন অভিনেত্রী
আইইউসিএনের বিপদগ্রস্ত প্রজাতির লাল তালিকার সংস্করণ 2014.2 তম। এর মধ্যে ৪৫৭৪টি মহাবিপন্ন প্রজাতি, উপপ্রজাতি এবং জাত, স্টক এবং উপ-জনসংখ্যা চিহ্নিত করেছে।  রাজ্য অনুসারে আইইউসিএনের সমালোচনামূলকভাবে বিপন্ন প্রজাতির তালিকার জন্য, দেখুন:   প্রাণী (কিংডম অ্যানিমেলিয়া) — আইইউসিএন রেড লিস্ট ক্রিটিক্যালি বিপন্ন প্রজাতি (অ্যানিমালিয়া)  উভচর — আলোচনায় থাক বিপন্ন উভচরদের তালিকা  পাখি — সমালোচনামূলকভাবে বিপন্ন পাখির তালিকা  মাছ — আলোচয় আছে এমন বিপন্ন মাছের তালিকা  অমেরুদণ্ডী প্রাণী — আলোচনায় রয়েছে এমন বিপন্ন মেরুদণ্ডী প্রাণীদের তালিকা  আর্থ্রোপডস — সমালোচনা মূলকভাবে বিপন্ন আর্থ্রোপডের তালিকা  পোকামাকড় — সমালোচনা মূলকভাবে বিপন্ন পোকামাকড়ের তালিকা  মোলাস্কস সমালোচনা মূলকভাবে বিপন্ন মোলাস্কের তালিকা  স্তন্যপায়ী — সমালোচনা মূলকভাবে বিপন্ন স্তন্যপায়ী প্রাণীর তালিকা  সরীসৃপ — সমালোচনা মূলকভাবে বিপন্ন সরীসৃপের তালিকা  ছত্রাক (রাজ্য ছত্রাক) — সংরক্ষণের অবস্থা অনুসারে ছত্রাকের তালিকা  গাছপালা (কিংডম প্ল্যান্টাই) — আলোচনায় থাকা বিপন্ন প্রায় উদ্ভিদের তালিকা  প্রোটিস্ট (রাজ্য প্রোটিস্টা) — সংরক্ষণের অবস্থা অনুযায়ী ক্রোমিস্তার তালিকা  বিষয়শ্রেণী:আইইউসিএন লাল তালিকার মহাবিপন্ন প্রজাতি
আ মাইটি হার্ট (), ২০০৭ সালে মুক্তিপ্রাপ্ত একটি জীবনীমূলক চলচ্চিত্র। মাইকেল উইন্টারবটম পরিচালিত এই ছবিটি মারিয়ানা পার্লের আত্মজীবনী আ মাইটি হার্ট-এর ওপর ভিত্তি করে। যদিও চলচ্চিত্রটি ব্যবসায়িকভাবে সফলতা অর্জনে ব্যর্থ, তবুও এটি সমালোচক, ও বোদ্ধা দর্শকদের দ্বারা প্রশংসিত হয়।  ২২ জুন, ২০০৭-এ এটি সমগ্র উত্তর আমেরিকায় মুক্তি পায়।   কাহিনীসংক্ষেপ  আ মাইটি হার্ট হচ্ছে ২০০২ সালে ড্যানিয়েল পার্ল নামক একজন ওয়াল স্ট্রিট জার্নাল প্রতিবেদকের অপহরণ কাহিনী।  ওমর শেখের সমর্থকরা করাচিতে পার্লকে অপহরণ করে। ওমর শেখ অপহরণের দায়িত্ব স্বীকার করে, এবং পরবর্তীকালে তাকে গ্রেপ্তার ও বিচারের মুখোমুখি করা হয়। কারণ হিসেবে দেখানো হয় পার্লকে ২০০২ সালে অপহরণ করার ঘটনা। চলচ্চিত্রে উল্লেখযোগ্যতার সাথে যে বিষয়টি উপস্থাপন করা হয়, তা হচ্ছে পার্লকে উদ্ধার ও আসল অপরাধীদের বিচারের মুখোমুখি করতে যুক্তরাষ্ট্রের স্টেট ডিপার্টমেন্ট অফ জাস্টিস, ও ডিপ্লোমেটিক সিকিউরিটি সার্ভিসের তৎপরতা।   নির্মাণ  আ মাইটি হার্ট-এর বেশিরভাগ কাজ হয় ভারতে, এবং কিছু অংশের কাজ হয় ফ্রান্স ও পাকিস্তানে। কাজের সময়সূচি ছিলো ২০০৬-এর গ্রীষ্মকালের পুরোভাগ জুড়ে। প্রায় সকল দৃশ্য যেখানে পাকিস্তানকে উপস্থাপন করা হয়েছে, তা মূলত ধারণা করা হয়েছে ভারতের পুনেতে। পাকিস্তানে চলচ্চিত্র ধারণ করা হয় নি, কারণ অব্যাহত সন্ত্রাষী কর্মকাণ্ডের জন্য পাকিস্তান ছিলো কাজের জন্য হুমকিস্বরূপ।   তথ্যসূত্র    বহিঃসংযোগ               বিষয়শ্রেণী:২০০৭-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:জীবনীমূলক চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:সাংবাদিক সম্পর্কে চলচ্চিত্র বিষয়শ্রেণী:ভারতে ধারণকৃত বিদেশী চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:করাচির পটভূমিতে চলচ্চিত্র বিষয়শ্রেণী:মহারাষ্ট্রে ধারণকৃত চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
ভিভা বিয়ানকা (জন্ম ভিভা স্কুবিসজেউস্কি ; ১৭ নভেম্বর ১৯৮৩,   ;  ) হলেন একজন অস্ট্রেলীয় অভিনেত্রী যিনি স্টারজ নেটওয়ার্ক ধারাবাহিক স্পার্টাকাস: ব্লাড অ্যান্ড স্যান্ড এবং স্পার্টাকাস: ভেঞ্জেন্সে ইলিথিয়া চরিত্রে তার ভূমিকার জন্য সবচেয়ে বেশি পরিচিত।  বিয়াঙ্কা পশ্চিম অস্ট্রেলিয়ান একাডেমি অফ পারফর্মিং আর্ট থেকে স্নাতক হন যেখানে তিনি সেরা অভিনেত্রীর পুরস্কার পান।  তিনি চলচ্চিত্র, টেলিভিশন এবং অর্কেস্ট্রার জন্য পোলিশ অস্ট্রেলিয়ান সুরকার সেজারি স্কুবিসজেউস্কির কন্যা।  বিয়াঙ্কা কেট ব্ল্যানচেট এবং হিথ লেজারকে উল্লেখ করেন যারা তাকে প্রভাবিত করেছে।    তথ্যসূত্র    বহিঃসংযোগ     বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:পোলীয় বংশোদ্ভূত অস্ট্রেলীয় ব্যক্তি বিষয়শ্রেণী:চেক বংশোদ্ভূত অস্ট্রেলীয় বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:মেলবোর্নের অভিনেত্রী
টেরেন্স মাশেগো (, ; জন্ম: ২৮ জুন ১৯৯৬) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  মাশেগো ২০২১ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন টেরেন্স মাশেগো ১৯৯৬ সালের ২৮শে জুন তারিখে দক্ষিণ আফ্রিকার মামেলোদিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ আফ্রিকা  ২০২১  ৪  ০ ২০২২  ১  ০ ২০২৩  ৩  ০ সর্বমোট  ৮  ০  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার
মণীশ প্রকাশ টেলিনরের বি২বি বিভাগের প্রধান, তিনি সেপ্টেম্বর ২০১৬ থেকে এই পদে রয়েছেন।    ক্যারিয়ার  প্রকাশ সামগ্রিকভাবে বৈশ্বিক কৌশল, এন্টারপ্রাইজ আয়ের সামগ্রিক বৃদ্ধি এবং ডিজিটাল, ক্লাউড এবং আইওটি প্রযুক্তি ব্যবহার করে বাস্তুতন্ত্রের উদ্ভাবনের জন্য দায়ী। তিনি টেলিনর এএসএ-র সহায়ক সংস্থা টেলিনর ক্লাউড সার্ভিসেসের চেয়ারম্যান হিসাবেও দায়িত্ব পালন করেছেন। এর আগে, প্রকাশ ভারত এবং দক্ষিণ এশিয়ার এয়ারটেল ব্যবসায়ের সভাপতি এবং পরিচালক হিসাবে কাজ করেছেন।   প্রকাশ এয়ারটেল ম্যানেজমেন্ট বোর্ডের সদস্য এবং এর সহায়ক সংস্থা নেক্সট্রা ডেটা সিস্টেমসেও কাজ করেছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:প্রযুক্তি শিল্পের প্রধান নির্বাহী বিষয়শ্রেণী:আর্থিক বিশ্লেষক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:টেলিনর
উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর তাদের স্বাধীন থাকার গঠিত নতুন পাকিস্তান অধিরাজ্য বা ভারত অধিরাজ্য দু'রাষ্ট্রের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদ রাজ্যকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাত হিসেবে ভাগ হয়) এবং কর্ণাটকের মধ্যে বন্টিত রয়েছে।   ইতিহাস  ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল।  হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন।  শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে।  ১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি।  180px|থাম্ব|সেকেন্দারাবাদে জেনারেল সৈয়দ আহমেদ আল আদরুস (ডানে) কর্তৃক মেজর জেনারেল জয়ন্ত নাথ চৌধুরীর কাছে হায়দ্রাবাদ বাহিনীর আত্মসমর্পণ।   রহমত আলির পরিকল্পনা   চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান।   আরও দেখুন   অপারেশন পোলো  অন্ধ্রপ্রদেশ   তথ্যসূত্র   বিষয়শ্রেণী:পাকিস্তান আন্দোলন বিষয়শ্রেণী:ভারত বিভাজন বিষয়শ্রেণী:পাকিস্তানের ইতিহাস বিষয়শ্রেণী:ভারতের ইতিহাস বিষয়শ্রেণী:প্রস্তাবিত রাষ্ট্র
পশ্চিমবঙ্গ রাজ্য বিদ্যুৎ পর্ষদ (ডব্লিউএসইবি) একটি সরকারি বিদ্যুৎ নিয়মন পর্ষদ। ১৯৫৫ সালের ১ মে প্রতিষ্ঠিত এই সংস্থা ২০০৭ সালের ৩১ মার্চ পর্যন্ত পশ্চিমবঙ্গে সক্রিয় ছিল। বর্তমানে পুনর্গঠনের পর এই সংস্থা দুটি কোম্পানিতে বিভক্ত: পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) ও পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)।Circular http://www.wbsetcl.in/office%20circular/Circular%20wbsedcl&wbsetcl.pdf  পশ্চিমবঙ্গ বিদ্যুৎ সংস্কার স্কিম, ২০০৭-এর অধীনে ২০০৭ সালের ১ এপ্রিল থেকে এই বিভাজন কার্যকর হয়েছে।  পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) পশ্চিমবঙ্গে ৬৬ কেভি, ১৩২ কেভি, ২২০ কেভি ও ৪০০ কেভি বিদ্যুৎ প্রেরণের দায়িত্বে নিযুক্ত। এই সংস্থা ভারত সরকারের বিদ্যুৎ মন্ত্রক থেকে ভারতে ট্রানসমিশন লাইসেন্স হিসেবে ২০০৭-২০০৮ সালের বেস্ট পাওয়ার অ্যাভেলিবিলিটি অ্যাওয়ার্ড (গোল্ড শিল্ড) পেয়েছে।  পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল) পশ্চিমবঙ্গে ৩৩ কেভি ও তার থেকে কম বিদ্যুত বিতরণের দায়িত্বে নিযুক্ত। বর্তমানে রাজ্যের বিদ্যুৎ গ্রাহকের সংখ্যা ১ কোটির অধিক।http://www.wbsedcl.in/irj/go/km/docs/internet/webpage/Company_Profile.html এই সংস্থা বিদ্যুৎক্ষেত্র সংস্কার উদ্যোগ গ্রহণের জন্য পাওয়ার ইন্ডিয়া ২০০৮ একসিলেন্স অ্যাওয়ার্ড পেয়েছে।   পাদটীকা    বহিঃসংযোগ   কোম্পানি বিভাজনের অধ্যাদেশ  বিষয়শ্রেণী:ভারতের বিদ্যুৎ সংস্থা বিষয়শ্রেণী:পশ্চিমবঙ্গ সরকার বিষয়শ্রেণী:১৯৫৫-এ পশ্চিমবঙ্গে প্রতিষ্ঠিত বিষয়শ্রেণী:১৯৫৫-এ প্রতিষ্ঠিত ভারতীয় কোম্পানি বিষয়শ্রেণী:পশ্চিমবঙ্গের রাজ্য সংস্থা বিষয়শ্রেণী:কলকাতা ভিত্তিক কোম্পানি
নিকোলাস থিয়েডোর "নিক" নেমেথ (২৭ জুলাই ১৯৮০-) হলেন একজন আমেরিকান পেশাদার কুস্তিগির। সে বর্তমানে ডাব্লিউডাব্লিউই এর সাথে চুক্তিবদ্ধ আছে। সেখানে সে তার রিং নাম ডলফ জিগলার হিসেবে কুস্তি লড়েন।  ২০০৪ সালে নেমেথ ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল টেরিটোরি, ওহাইও ভ্যালি রেসেলিং (OVW) এ অংশগ্রহণ। ২০০৫ সালে তার প্রধান রোস্টারে অভিষেক হয়। তারপরে তাকে পুনরায় ওহাইও ভ্যালি রেসলিং এ পাঠানো হয়।  জিগলার দুইবারের ওয়ার্ল্ড হেভিওয়েট চ্যাম্পিয়ন, একবারের ওয়ার্ল্ড ট্যাগ টিম চ্যাম্পিয়ন (সাথে দ্য স্প্রিট স্কোয়ার্ড), দুইবারের ডাব্লিউডাব্লিউই আন্তঃমহাদেশীয় চ্যাম্পিয়ন, একবারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন, ২০১২ সালের মিস্টার মানি ইন দ্য ব্যাংক, এবং ২২তম ট্রিপল ক্রাউন চ্যাম্পিয়ন।  চ্যাম্পিয়নশিপ ফ্লোরিডা চ্যাম্পিয়নশিপ রেসলিং এফসিডাব্লিউ ফ্লোরিডা ট্যাগ টিম চ্যাম্পিয়নশিপ (২বার) (সাথে ব্রাড আলেন (১) এবং Gavin Spears (১)) Pro Wrestling Illustrated He was ranked #9 of the top 500 singles wrestlers in the "PWI 500" in 2013 ওয়ার্ল্ড রেসলিং এন্টারটেইনমেন্ট/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন (2 times) ওয়ার্ল্ড ট্যাগ টিম চ্যাম্পিয়ন (১ বারের) (সাথে স্প্রীট স্কোয়ার্ড) ডাব্লিউডাব্লিউই আন্তঃমহাদেশীয় চ্যাম্পিয়ন (২ বারের) WWE United States Championship (1 time) Money in the Bank (2012 — World Heavyweight Championship contract) Twenty Second Triple Crown Champion Wrestling Observer Newsletter Most Improved(2011) Most Underrated(2011)   তথ্যসূত্র   বহিঃসংযোগ Official website  বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি বিষয়শ্রেণী:১৯৮০-এ জন্ম বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:জীবিত ব্যক্তি বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:এনএক্সটি চ্যাম্পিয়ন বিষয়শ্রেণী:ওহাইওর পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:মানি ইন দ্য ব্যাংক বিজয়ী বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির